नई दिल्ली। जोरदार हंगामें के बाद बुधवार को स्थगित हुई लोकसभा की कार्रवाई के बाद कांग्रेस उपाध्यक्ष राहुल गांधी ने मीडिया से बातचीत के दौरान एकबार फिर अपने तेवर दिखाते हुए कहा कि उनके पास प्रधानमंत्री नरेन्द्र मोदी द्वारा किए गए भ्रष्टाचार के पुख्ता सुबूत है। उन्हें बोलने का मौका नहीं दिया जा रहा है। वह लोकसभा में बोलना चाहते हैं। अगर उन्हें बोलने का मौका मिला तो गुब्बारा फट जाएगा। यह पहला मौका नहीं है जब संसद में जारी शीत कालीन सत्र के दौरान राहुल गांधी ने प्रधानमंत्री नरेन्द्र मोदी और उनकी सरकार को अपनी बयानबाजी से घेरने का प्रयास किया हो। इससे पहले भी वह नोटबंदी को देश का सबसे बड़ा घोटाला करार देते हुए कहा था कि उनके बोलने से भूकंप आ जाएगा।